Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: 2. Az Alkotmánybíróság hatáskörét a jelen ügyben az Alkotmánybíróságról szóló 1989. évi XXXII. törvény 1. § h) pontja
Paragraph Index: 361

2. Az Alkotmánybíróság hatáskörét a jelen ügyben az Alkotmánybíróságról szóló 1989. évi XXXII. törvény 1. § h) pontja alapján a Ve. 130. §-a határozza meg. A Ve. 130. § (1) bekezdése értelmében: „[a]z Országos Választási Bizottságnak az aláírásgyûjtõ ív, illetõleg a konkrét kérdés hitelesítésével kapcsolatos döntése elleni kifogást a határozat közzétételét követõ tizenöt napon belül lehet – az Alkotmánybírósághoz címezve – az Országos Választási Bizottsághoz benyújtani.” A Ve. 4. § (3) bekezdése alapján – a törvényben szabályozott más határidõkhöz hasonlóan – az OVB határozata elleni kifogás benyújtására megállapított határidõ is „jogvesztõ”, és „a határidõ utolsó napján 16 órakor” jár le. A Ve. 4. § (4) bekezdése szerint a „napokban megállapított határidõket a naptári napok szerint kell számítani.” Ezen túlmenõen a Ve. 116. §-ának és 78. § (1) bekezdésének együttes alkalmazásával az is megállapítható, hogy a kifogás megérkezése számít a benyújtás idõpontjának. Mindezek alapján az OVB határozata elleni kifogás legkésõbb 2009. augusztus 6-án érkezhetett volna meg határidõben az OVB-hez. Az OVB a kifogással támadott határozatában tájékoztatta az indítványozót a rendelkezésre álló jogorvoslati lehetõségrõl, és annak határidejérõl. Az indítványozó 2009. július 28-ai keltezésû kifogása azonban csak augusztus 10-én érkezett meg az OVB-hez, és még ugyanezen a napon az Alkotmánybíróságra.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes